એ જી ફાગણ આવ્યો  ફાંકડો એ જી  ફાગણ આવ્યો  ફાંકડો કોઈ ફાગણ લ્યો એનો  વાંકડિયો  છે  લાંક  રે  કોઈ ફાગણ લ્યો  એ જી આંબાની મ્હોરી  મંજરી કોઈ ફાગણ લ્યો એવાં  સરવર   સોહે  કંજ  રે  કોઈ ફાગણ લ્યો  એ જી દરિયા દિલનો  વાયરો  કોઈ ફાગણ લ્યો એ તો અલમલ અડકી જાય રે કોઈ ફાગણ લ્યો  એ જી જુગલ વાંસળી વાજતી  કોઈ ફાગણ લ્યો એને  નહિ  મલાજો  લાજ  રે  કોઈ ફાગણ લ્યો  એ જી દિન કપરો કંઈ તાપનો  કોઈ ફાગણ લ્યો એની  રાત ઢળે  રળિયાત  રે  કોઈ ફાગણ લ્યો  એ જી  ઊડે કસુંબો  આંખમાં  કોઈ ફાગણ લ્યો એને  વન  પોપટની  પાંખ  રે  કોઈ ફાગણ લ્યો  એ જી  ગગન ગુલાબી  વાદળાં કોઈ ફાગણ લ્યો જોબનિયું   કરતું    સાદ    રે  કોઈ ફાગણ લ્યો  એ જી  ફાગણ  આવ્યો  ફાંકડો કોઈ ફાગણ લ્યો એનો  વાંકડિયો   છે  લાંક  રે  કોઈ ફાગણ લ્યો -રાજેન્દ્ર શાહ ક્લીક કરો અને સાંભળોઃ (Audio Clip Source : www. tahuko. com)